Βρέμη

Η Βρέμη (γερμανικά: Bremen, προφέρεται: [ˈbʁeːmən] ( ακούστε)) είναι πόλη και δήμος (Stadtgemeinde) στη βόρεια Γερμανία. Χτισμένη επί του ποταμού Βέζερ (Weser), απέχει περίπου 60 χλμ. από τις εκβολές του και μαζί με τον λιμένα του Μπρεμερχάφεν (Bremerhafen) ανήκει στο Ομόσπονδο Κρατίδιο της Βρέμης. Πρόκειται για την δεύτερη μεγαλύτερη σε πληθυσμό πόλη της βόρειας Γερμανίας καθώς και την δέκατη μεγαλύτερη ολόκληρης της χώρας. Αποτελεί σημαντικό πολιτιστικό κόμβο, με δεκάδες ιστορικές γκαλερί και μουσεία, όπως το Übersee-Museum Bremen καθώς και αξιόλογο οικονομικό κέντρο με παρουσία πολλών μεγάλων επιχειρήσεων.

 Η πόλη είναι χτισμένη επί του ποταμού Βέζερ, σε απόσταση περίπου 60 χλμ. από τις εκβολές του στην Βόρεια Θάλασσα. Βρίσκεται περίπου 50 χλμ. ανατολικά του Όλντενμπουργκ (Oldenburg), 110 χλμ. νοτιοδυτικά του Αμβούργου, 120 χλμ. βορειοδυτικά του Ανοβέρου, 100 χλμ. βόρεια του Μίντεν (Minden) και 105 χλμ. βορειοανατολικά του Όσναμπρυκ (Osnabrück). Επίσης μέρος της λιμενικής περιοχής του Μπρεμερχάφεν (Bremerhaven) είναι θύλακας της Πόλης της Βρέμης. Είναι η δέκατη τρίτη σε έκταση πόλη της Γερμανίας, καλύπτοντας περιοχή μήκους 38 χλμ. και πλάτους 16 χλμ., ενώ όσον αφορά τον πληθυσμό είναι η δέκατη μεγαλύτερη της χώρας και η δεύτερη μεγαλύτερη στην βορειοδυτική Γερμανία. Το εσώτερο τμήμα της πόλης είναι χτισμένο σε ανάχωμα του Βέζερ, μέγιστου ύψους 10.5 μέτρων. Το υψηλότερο σημείο ολόκληρης της πόλης φτάνει στα 32.5 μέτρων και βρίσκεται στα βορειοδυτικά, στο πάρκο Φρίντεχορστ (Friedehorst). Πρόκειται για την πόλη της Γερμανίας με το χαμηλότερο υψόμετρο. Το Δημοτικό Συμβούλιο (Stadtbürgerschaft) αποτελεί τους 68 από τους 83 νομοθέτες του Κοινοβουλίου του ομόσπονδου κρατιδίου της Βρέμης (Bremische Bürgerschaft), οι οποίοι διαμένουν στην πόλη της Βρέμης. Το νομοθετικό σώμα εκλέγεται από τους πολίτες της Βρέμης κάθε τέσσερα χρόνια. Ένας από τους δύο δημάρχους (Bürgermeister), της Βρέμης και του Μπρεμερχάφεν, εκλέγεται Πρόεδρος της Γερουσίας (Präsident des Senats) και είναι ο επικεφαλής της πόλης και του κρατιδίου. Έχουν γίνει αδελφοποιήσεις με τις παρακάτω πόλεις: Πούνε, Ινδία Ντάντλεϊ, Ηνωμένο Βασίλειο Βίντχουκ, Ναμίμπια Τάμρα, αραβική κοινότητα της Χάιφας^1 Τότε στην ΛΔ Γερμανίας Την πόλη εξυπηρετεί διεθνές αεροδρόμιο το οποίο βρίσκεται 3 χλμ. νότια του κέντρου της. Η Bremer Straßenbahn AG είναι ο φορέας που διαχειρίζεται τα Μέσα Μαζικής Μεταφοράς, που αποτελούνται από δίκτυο γραμμών τραμ και λεωφορείων. Ο σιδηρόδρομος (γερμανικά: S-Bahn) καλύπτει την μητροπολιτική περιοχή, από το Μπρεμερχάφεν στα βόρεια, το Τβιστριγκεν (Twistringen) στα νότια και το Όλντενμπουργκ στα δυτικά. Είναι σε λειτουργία από το 2010. Το δίκτυο ένωσε παλαιότερες υπάρχουσες σιδηροδρομικές συνδέσεις στην Βρέμη και τις γύρω πόλεις. Βέρντερ Βρέμης Tristam Carrington-Windo, Katrin M. Kohl (1998). A Dictionary of Contemporary Germany. Routledge (UK). σελ. page 64. ISBN 1-57958-114-5. Hans-Eckhard Dannenberg· Heinz-Joachim Schulze, επιμ. (1995–2008). Geschichte des Landes zwischen Elbe und Weser (3 vol., vol. 1 Vor- und Frühgeschichte (1995), vol. 2 Mittelalter (einschl. Kunstgeschichte) (1995), vol. 3 Neuzeit (2008), (Schriftenreihe des Landschaftsverbandes der ehem. Herzogtümer Bremen und Verden; vol. 7) έκδοση). Stade: Landschaftsverband der ehem. Herzogtümer Bremen und Verden. ISBN (vol. 1) ISBN 978-3-9801919-7-5, (vol. 2) ISBN 978-3-9801919-8-2, (vol. 3) ISBN 978-3-9801919-9-9. Herbert Schwarzwälder (1995), Geschichte der Freien Hansestadt Bremen. Vol. I - V. Bremen: Edition Temmen, ISBN 3-86108-283-7 Επίσημη ιστοσελίδα της Βρέμης